บาทเปิด 29.92/96 บาทต่อดอลลาร์ แข็งค่า
เงินบาทเปิดตลาด 29.92/96 บาทต่อดอลลาร์ แข็งค่าแนวโน้มแกว่งในกรอบ 29.85-30.05บาทต่อดอลลาร์ ตลาดรอดูตัวเลขเศรษฐกิจสหรัฐ
21 ม.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.92/96 บาท/ดอลลาร์ แข็งค่าจากเย็นวานปิดตลาดที่ระดับ 29.97/30.00 บาท/ดอลลาร์
เงินบาทเช้านี้แข็งค่าจากเมื่อเย็นวาน โดยตลาดรับข่าวนายโจ ไบเดน ทำพิธีสาบานตน เพื่อรับตำแหน่งประธานาธิบดีสหรัฐคนใหม่อย่างเป็นทางการแล้ว รวมทั้งกรณีที่ธนาคารโลก ออกมาคาดการณ์ว่าปีนี้เศรษฐกิจไทยมีโอกาสเติบโตได้ 4% และจะเพิ่มขึ้นเป็น4.7% ในปี 65
อย่างไรก็ดี ในระหว่างวันคาดว่าเงินบาทจะเคลื่อนไหวไม่มากนัก และต้องติดตามการรายงานตัวเลขเศรษฐกิจสำคัญของสหรัฐ เช่น จำนวนผู้ขอรับสวัสดิการว่างงานรายสัปดาห์
นักบริหารเงิน คาดว่า วันนี้เงินบาทจะเคลื่อนไหวในกรอบ 29.85 - 30.05 บาท/ดอลลาร์